Stasjonen har to plattformer, én for vestgående trafikk mot Kolsås og én for østgående trafikk mot Stortinget. På 1970- og 1980-tallet fantes det en Narvesen-kiosk på plattformen for østgående T-banetog. Stasjonen hadde tidligere en planovergang for biler og personer; planovergangen ble fjernet i forbindelse med ombyggingen av stasjonen da Kolsåsbanen ble oppgradert.